
Rwy'n ymgeisio am swydd yn Ysgol Y er mwyn  trosglwyddo fy mrwdfrydedd am Hanes i'r genhedlaeth nesaf o ddisgyblion. Byddwn yn falch i gael y cyfle i ymuno ag Ysgol sydd yn darparu profiadau dysgu rhagorol.  Fel Athro byddaf yn  ceisio cyfrannu i'r ddarpariaeth addysg sydd yn cael ei gynnig  yn yr Ysgol yn barod, a cheisio sicrhau fod pob disgybl yn derbyn yr addysg yn y maes Hanes gorau phosib. 
Rwy'n ymgeisio ar gyfer y Swydd yn Ysgol Y am fy mod yn awyddus i addysgu drwy gyfrwng y Gymraeg. O'm mhrofiad dysgu hyd yn hyn, rwyf wedi sylweddoli'r pwysigrwydd o sicrhau fod darpariaeth o ddeunyddiau cyfrwng Cymraeg  yn hanfodol er mwyn cymell disgyblion. Gyda phwyslais cryf o fewn Ysgol Y ar hybu Cymreictod a hunaniaeth , rwyf yn hyderus y gallaf gyfrannu at yr ethos yma drwy baratoi deunyddiau a gwersi cyfrwng Cymraeg.  
Mae'r ymwybyddiaeth o bwysigrwydd addysg cyfrwng Cymraeg yn deillio o gyfnod ym Mhrifysgol Z wrth astudio Hanes Cymru Gwleidyddiaeth Ryngwladol. Ar ôl astudio agweddau o fodiwlau fel Concwest, Uno a hunaniaeth yng Nghymru 1250-1800'  a hanes 'Brad y llyfrau gleision' rwyf nid yn unig wedi dysgu gwybodaeth werthfawr am Hanes Cymru, ond rwyf wedi dysgu sut i werthfawrogi fod angen sicrhau addysg safonol trwy gyfrwng y Gymraeg. Mae'r ffaith ei'n bod yn dysgu am Hanes ei'n gwlad drwy iaith ei'n gwlad yn atgyfnerthu gwersi Hanes.
Yn ystod fy mhrofiad dysgu cyntaf, mi welais y gwerth oedd o ddysgu Hanes Cymru i'r disgyblion. Trwy ddysgu am agweddau Hanes Cymru, megis hanes Harri Tudur. Trwy ddysgu agweddau o Hanes yng nghyd destun Cymreig, mi welais fod y disgyblion yn ymddiddori fwy yn y gwaith. Fel enghraifft, roedd trafod Hanes lleol Crymych gyda'r disgyblion yn ennyn diddordeb o fewn y dosbarth.  Roedd yn bosib cyflwyno gwahanol agweddau o Hanes drwy gyd-destun oedd yn gyfarwydd i ddisgyblion.
Yn ystod fy nghyfnod yn Ysgol X, chefais y cyfle i fod yn ganol helbul arolwg Estyn. Dysgais yn ystod yr wythnos yma yr heriau, y pwysau a'r gofynion afresymol oedd yn bodoli yn ystod wythnos arolwg.  Roedd y profiad yn un gwerthfawr o ran gweld tîm o staff brwdfrydig yn cyd weithio ac yn cefnogi eu gilydd o dan bwysau mawr. Credaf bydd fy mhrofiad o fod yn rhan o Arolwg ffurfiol yn werthfawr, fel darpar fyfyriwr rwyf wedi dod i ddeall pwysigrwydd ymateb i her a gofynion  arolwg Estyn. 
Mae'r ffaith fy mod wedi graddio mewn Hanes a Gwleidyddiaeth yn ddefnyddiol o ran yr ystod o gyrsiau'r galw’n i gyfrannu iddynt. Rwyf yn ymwybodol fod yna elfennau o wleidyddiaeth yn rhan o'r uned Dinasyddiaeth yn y Fagloriaeth Gymreig ac rwyf hefyd yn ymwybodol bod eich  Ysgol yn cynnig Gwleidyddiaeth lefel Ac fel rhan o'r cwricwlwm. 
Tra'n fyfyriwr yn Aber ac ar brofiad gwaith mewn ysgolion rwyf wedi bod yn awyddus i gymryd rhan mewn gweithgareddau allgyrsiol. Cefais y cyfle i hyfforddi tîm Pêl-droed Geltaidd yn ystod fy amser yn Mhrifysgol Z ac rwyf yn aelod brwdfrydig o dim pêl droed Ffostrasol. Byddaf yn ddigon parod i helpu  yn unrhyw hyfforddi rygbi neu bêl droed.Heblaw am chwaraeon fy niddordeb pennaf yw cerddoriaeth ac eto fe fyddwn yn fwy na pharod i gymryd rhan mewn gweithgareddau fel cyngherddau neu gystadlaethau Eisteddfod. Roeddwn yn ffodus i gael y cyfle i chwarae gitâr yng nghyngerdd Nadolig Ysgol X. 
Yn ystod fy nghyfnod yn Ysgol X mi ges i gyfle i fynd ar drip addysgol Bioleg. Rwyf hefyd wedi treulio amser fel swyddog yng Ngwersyll yr Urdd yn Llangrannog ar ddau achlysur. Mae'r profiadau yma yn dangos fy mod i ddigon parod i drefnu a mynychu tripiau gyda'r ysgol .Rwyf eisoes wedi cwblhau’r Wobr Aur Dug Caeredin, rhoddodd y wobr gyfle i mi orfod bod yn hunangynhaliol fel unigolyn am gyfnod ac yn rhoi cyfle i mi gydweithio gydag eraill wrth ddatrys problemau. Bydd y sgiliau yma o fudd i mi trwy sicrhau byddaf yn gallu gweithio yn effeithiol gydag aelodau o staff arall. 
Dysgodd fy nghyfnod fel dirprwy Prif fachgen bwysigrwydd o sicrhau'r perthynas positif rhwng disgyblion ac athrawon. Chafodd hyn ei atgyfnerthu yn ystod f’yng nghyfnod yn Ysgol X, gyda'r berthynas cryf rhwng disgybl ac Athro yn creu awyrgylch dysgu positif gyda'r pwyslais ar gynnydd y disgybl. 
I gloi, credaf fod gennyf nifer o bethau i gynnig i Ysgol Gyfun cyfrwng Cymraeg o ran arbenigedd Hanes a Gwleidyddiaeth yn ogystal â'r agweddau allgyrsiol a amlinellir uchod. Byddwn yn falch iawn o gychwyn ar yrfa ddysgu yn Ysgol Y. Diolch am ystyried f'yng nghais.

